เข้าใจโรคออทิสติกเพื่อที่จะได้สอนคนอื่นได้ อธิบายโรคออทิสติกให้ลูกฟัง
โรคออทิสติกเป็นความบกพร่องด้านการพัฒนาที่โดยทั่วไปจะทำให้เกิดความแตกต่างในด้านการสื่อสารและทักษะทางสังคม เป็นความแตกต่างของระบบประสาทที่อาจดูเป็นความยากลำบาก แต่ก็มีข้อดีเช่นกัน คนที่เป็นโรคออทิสติก ซึ่งเป็นผู้ที่ประสบกับความแตกต่างและแรงกระตุ้นต่างๆ ด้วยตัวเองสามารถให้ความเข้าใจว่าโรคออทิสติกเป็นอย่างไรได้ดีที่สุด นอกจากนี้ยังสามารถให้มุมมองที่กว้างขวางครอบคลุมกว่าองค์กรที่ดำเนินการโดยผู้ปกครองหลายๆ ที่อีกด้วย หมายความว่าอาการจะแตกต่างกันออกไปในแต่ละบุคคล คน 2 คนที่เป็นโรคออทิสติกจะไม่มีอาการเหมือนกันเป๊ะๆ คนหนึ่งอาจจะมีปัญหาเรื่องการรับรู้ความรู้สึกอย่างร้ายแรง แต่มีทักษะการเข้าสังคมและการทำงานของสมองด้านการจัดการที่แข็งแกร่งมาก ในขณะที่อีกคนอาจจะมีปัญหาด้านการรับรู้ความรู้สึกนิดหน่อย แต่ต้องเผชิญกับความยากลำบากด้านการมีปฏิสัมพันธ์ขั้นพื้นฐาน เนื่องจากอาการนั้นมีความแตกต่างกันไป จึงยากที่จะเหมารวมได้ว่า คนที่เป็นโรคนี้มีอาการอย่างไร   คำนึงถึงข้อเท็จจริงนี้เวลาอธิบายโรคออทิสติกให้คนอื่นฟัง คุณต้องอธิบายว่าคนที่เป็นโรคออทิสติกไม่ได้มีอาการเหมือนกันทุกคน เช่นเดียวกับการที่คนที่มีระบบประสาทแบบปกติก็ไม่ได้มีพฤติกรรมเหมือนกัน เวลาที่พูดถึงคนที่เป็นโรคออทิสติก ให้เน้นความต้องการของคนๆ นั้นโดยเฉพาะ คนที่เป็นโรคออทิสติกบางคนรู้สึกว่าการสื่อสารกับผู้อื่นเป็นเรื่องยากมาก แม้ว่าความท้าทายด้านการสื่อสารจะพูดถึงอย่างละเอียดในวิธีการ 2 แต่ปัญหาด้านการสื่อสารทั่วไปที่เชื่อมโยงกับโรคออทิสติกนั้นได้แก่ :   น้ำเสียงแปลกๆ หรือเรียบไม่มีสูงต่ำ ทำให้จังหวะและระดับเสียงฟังดูแปลกๆ พูดคำถามหรือวลีซ้ำ (อาการพูดเลียน) ความยากลำบากในการแสดงความต้องการและความปรารถนา ใช้เวลานานในการประมวลคำพูด ไม่สามารถตอบสนองคำสั่งได้อย่างรวดเร็ว หรือสับสนถ้ามีการพูดคำหลายคำเร็วเกินไป การตีความภาษาตามตัวอักษร (สับสนเรื่องการพูดเสียดสี ประชดประชัน และภาพพจน์ต่างๆ) เวลาคุยกับคนที่เป็นออทิสติก คุณอาจจะสงสัยว่าพวกเขาสนใจคุณอยู่หรือเปล่า หรือแม้กระทั่งพวกเขาสังเกตไหมว่าคุณอยู่ตรงนั้น อย่าให้สิ่งนี้กวนใจคุณ จำไว้ว่า :   ไม่ใช่เรื่องแปลกสำหรับคนเป็นออทิสติกที่ดูเหมือนจะไม่สนใจสิ่งรอบข้าง พวกเขาอาจจะแค่ไม่ได้ทันนึกหรือไม่ได้สนใจคนรอบข้าง ซึ่งทำให้การเชื่อมโยงกับผู้อื่นเป็นเรื่องยากสำหรับพวกเขา คนที่เป็นออทิสติกอาจจะมีการฟังที่แตกต่างออกไป เช่น การสบตาอาจทำให้พวกเขารู้สึกอึดอัดมากๆ จนทำให้ไม่มีสมาธิในการฟัง และพวกเขาก็อาจจะต้องอยู่ไม่สุขเพื่อที่จะได้จดจ่ออยู่ได้ ดังนั้นสิ่งที่ดูเหมือนเป็นความไม่สนใจจริงๆ แล้วอาจจะเป็นการปรับตัวเพื่อที่พวกเขาจะได้ฟังได้ดีขึ้นก็ได้ คนที่เป็นออทิสติกอาจจะดูเหมือนว่าพวกเขาไม่ได้ยินสิ่งที่คนอื่นพูดด้วย ซึ่งอาจจะเป็นเพราะความช้าในด้านการประมวลผลการฟัง หรือในห้องอาจมีสิ่งรบกวนมากเกินไป อาจจะเสนอให้ย้ายไปที่ที่เงียบขึ้น และเว้นช่วงระหว่างการสนทนาเพื่อให้คนที่เป็นออทิสติกได้คิด เด็กที่เป็นออทิสติกอาจจะพบว่าการเล่นกับคนอื่นค่อนข้างท้าทาย เนื่องจากมีกฎเกณฑ์ทางสังคมยากๆ มากมายและ/หรือต้องใช้ประสาทสัมผัสต่างๆ มากเกินไป พวกเขาก็อาจจะรู้สึกว่าการปลีกตัวออกมานั้นง่ายกว่า พวกเขาสามารถสร้างกิจวัตรประจำของตัวเองได้อย่างเป็นระบบระเบียบมากๆ ซึ่งเป็นเพราะว่าคนที่เป็นออทิสติกจะตกใจได้ง่ายเมื่อเจอกับสิ่งเร้าที่ไม่คุ้นเคย และความแน่นอนของตารางก็ทำให้รู้สึกสบายใจมากขึ้น ซึ่งทั้งหมดนี้จะกล่าวโดยละเอียดในวิธีการ 4 คนที่เป็นออทิสติกอาจจะ...   ทำตามกิจวัตรอย่างเคร่งครัด พบว่าการเปลี่ยนแปลงที่ไม่คาดคิดมาก่อนเป็นเรื่องน่ากังวลใจมากๆ (เช่น การเปลี่ยนแปลงด้านสิ่งแวดล้อมของโรงเรียน) ใช้ของประโลมจิตใจเพื่อช่วยบรรเทาความเครียด วางของเป็นระบบ (เช่น เรียงของเล่นตามสีและขนาด) คุณต้องซื่อสัตย์กับลูก โดยเฉพาะอย่างยิ่งถ้าลูกเป็นออทิสติกหรือมีความสงสัยเรื่องเพื่อนที่เป็นออทิสติก นอกจากนี้คุณก็ยังต้องแน่ใจด้วยว่าลูกของคุณโตพอที่จะเข้าใจว่าคุณกำลังพูดอะไรกับลูกและลูกจะไม่สับสนหรือได้รับข้อมูลมากเกินไป เด็กแต่ละคนไม่เหมือนกัน เพราะฉะนั้นจึงไม่มีเกณฑ์อายุที่ตายตัวว่าเมื่อไหร่ควรพูดกับลูก คุณจะเกริ่นการสนทนาเรื่องนี้ขึ้นมาเมื่อไหร่ก็สุดแท้แต่คุณ ถ้าลูกของคุณเป็นออทิสติก ระวังอย่าพูดเรื่องนี้เร็วเกินไป เพราะความรู้สึกที่ว่าตัวเองไม่เหมือนคนอื่นโดยที่ไม่มีใครบอกได้ว่าทำไมอาจทำให้เครียดได้ กับเด็กเล็กคุณอาจจะพูดแค่ว่า "ลูกมีความบกพร่องที่เรียกว่าออทิสติก ซึ่งก็คือการที่สมองของลูกทำงานต่างจากของคนอื่นนิดหน่อย ลูกก็เลยต้องมีนักบำบัดคอยช่วยเหลือนะจ๊ะ" ให้เขารู้ว่าโรคออทิสติกเป็นความบกพร่อง ไม่ใช่โรคหรือภาระ และการเป็นออทิสติกก็ไม่ใช่เรื่องผิดอะไร เด็กที่โตสักหน่อยอาจได้ประโยชน์จากการได้รับรู้แนวคิดเรื่องความหลากหลายทางระบบประสาทและการขับเคลื่อนสิทธิคนพิการ ช่วยให้ลูกเข้าใจว่าความแตกต่างทำให้เขาไม่เหมือนใครและพิเศษ อธิบายข้อดีของโรคออทิสติก ซึ่งได้แก่ การรับรู้ด้านตรรกะและจริยศาสตร์ที่ดี ความเห็นอกเห็นใจ ความหลงใหลอย่างลึกซึ้ง การจดจ่อ ความซื่อสัตย์ และความปรารถนาที่จะช่วยเหลือ (ความรับผิดชอบต่อสังคม) คุณต้องสนับสนุนลูก บอกลูกว่าการเป็นออทิสติกทำให้เขาแตกต่างก็จริง แต่ไม่ได้ทำให้เขาด้อยกว่าใคร ลูกของคุณสามารถไปโรงเรียนและทำกิจกรรมที่บ้านได้อย่างสบาย รวมถึงมีชีวิตที่มีความสุขด้วย บอกลูกเสมอว่าคุณรักและห่วงใยเขามากแค่ไหน การได้รับการสนับสนุนที่เหมาะสมโดยเฉพาะอย่างยิ่งเมื่อต้องใช้ชีวิตอยู่กับความบกพร่องนั้นเป็นเรื่องสำคัญ และด้วยความช่วยเหลือต่างๆ ลูกของคุณก็จะมีชีวิตที่มีความสุขและทำสิ่งต่างๆ ได้มากมาย
รู้ว่านิยามทั่วไปของโรคออทิสติกคืออะไร. เรียนรู้ว่าคนที่เป็นโรคออทิสติกพูดถึงโรคออทิสติกอย่างไร. เข้าใจว่าโรคออทิสติกเป็นอาการผิดปกติที่ครอบคลุมหลายมิติ. ตระหนักถึงความแตกต่างด้านการสื่อสาร. เข้าใจว่าคนที่เป็นออทิสติกนั้นมีปฏิสัมพันธ์กับโลกรอบตัวต่างออกไป. รู้ว่าโดยทั่วไปคนที่เป็นออทิสติกจะชอบโครงสร้างตายตัวมากเป็นพิเศษ. แน่ใจว่าลูกพร้อมจะคุยเรื่องนี้แล้ว. อธิบายให้ลูกฟังว่า โรคออกทิสติกไม่ใช่เรื่องที่น่าเสียใจอะไร. สนับสนุนลูก. คุณต้องแสดงความรักที่มีต่อลูก.
https://www.wikihow.com/Explain-Autism-to-People https://www.wikihow.com/Explain-Autism-to-People
Understanding Autism So You Can Teach Others Explaining Autism to Your Child